Կազմված է 10.12.2020թ. բաղկացած է 10 էջից Տպագրված է ընդամենը 2 օրինակ

Օրինակ -----------

Հ Ա Ս Տ Ա Տ Վ Ա Ծ Է Գ Ր Ա Ն Ց Վ Ա Ծ Է

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

Հայաստանի Հանրապետության ԻՐԱՎԱԲԱՆԱԿԱՆ ԱՆՁԱՆՑ ՊԵՏԱԿԱՆ

Տավուշի մարզի Դիլիջան ՌԵԳԻՍՏՐԻ ԴԻԼԻՋԱՆԻ ՏԱՐԱԾՔԱՅԻՆ

Համայնքի ավագանու 22.03.2016թ. ԲԱԺՆԻ ԿՈՂՄԻՑ 02 04 2003թ

Թիվ 38-Ա որոշմամբ Գրանցման թիվ 21.210.00455

Վկայական 03Ա 059205

Դիլիջանի համայնքապետ

---------------- Ա. Սանթրոսյան

01 ապրիլի 2016թ. ՀՎՀՀ-07903339

07.04.2013թ. գրանցված կանոնադրության

Թիվ 001.2 փոփոխությունը գրանցած է

Հայաստանի Հանրապետության իրավա-

բանական անձանց պետական ռեգիստրի

տարածքային բաժնի կողմից

\_\_\_\_\_\_\_\_\_ 202 թ.

Բաժնի պետ՝ -------------------

***«ԴԻԼԻՋԱՆԻ ԵՐԿՐԱԳԻՏԱԿԱՆ ԹԱՆԳԱՐԱՆ ՊԱՏԿԵՐԱՍՐԱՀ»***

ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ

**ԿԱՆՈՆԱԴՐՈՒԹՅՈՒՆ**

(նոր խմբագրություն)

Տավուշի մարզ, Դիլիջան համայնք – 2020թ.

Դիլիջան համայնքի երկրագիտական թանգարան պատկերասրահի կանոնադրություն \_\_\_\_\_\_\_ 2

1.Ընդհանուր դրույթներ

1.1.Տավուշի մարզի «Դիլիջանի երկրագիտական թանգարան պատկերասրահ» համայնքային ոչ առևտրային կազմակերպությունը (հետագայում՝ **թանգարան պատկերասրահ**) համարվում է շահույթ ստանալու նպատակ չհետապնդող, իրավաբանական անձի կարգավիճակ ունեցող ոչ առևտրային գեղագիտական և պատմամշակութային կազմակերպություն:

Թանգարան պատկերասրահի հիմնադիրը Հայաստանի Հանրապետության Տավուշի մարզի Դիլիջան համայնքն է (այսուհետև՝ **Հիմնադիր**), որի անունից հանդես է գալիս Հայաստանի Հանրապետության Տավուշի մարզի Դիլիջանի համայնքապետարանը:

Թանգարանը, այսուհետ՝,,Թանգարան պատկերասրահ,, համայնքային ոչ առևտրային կազմակերպությունը, ստեղծվել է Հայաստանի Հանրապետության Տավուշի մարզի Դիլիջանի քաղաքապետի 27.03.2003թ. թիվ 33 և Դիլիջանի քաղաքային համայնքի ավագանու 28.03.2003թ. թիվ 4/5 որոշումների համաձայն, Տավուշի մարզի Դիլիջան քաղաքի երկրագիտական թանգարան համայնքային հիմնարկի (պետական գրանցման (հաշվառման) թիվ 21.0021, վկայական Բ՝ 003275) վերակազմավորման ճանապարհով և հանդիսանում է նրան ամրացված իրավունքների և պարտավորությունների իրավահաջորդը՝ փոխանցման ակտին համապատասխան:

«Դիլիջանի երկրագիտական թանգարան պատկերասրահ» համայնքային ոչ առևտրային կազմակերպությունը հանդիսանում է «Դիլիջանի երկրագիտական թանգարան» ՀՈԱԿ-ի (գրանցման համարը՝ 21.210.00455, գրանցման օրը՝ 02.04.2003թ, ՀՎՀՀ՝ 07903339) իրավահաջորդը:

1.2.Թանգարան պատկերասրահի իրավունակությունը ծագում է նրա ստեղծման (պետական գրանցման) և դադարում է լուծարման ավարտի (լուծարման պետական գրանցման) պահից:

1.3.Թանգարան պատկերասրահն ունի Հայաստանի Հանրապետության զինանշանի պատկերը և իր անվանումը (հայերեն, ռուսերեն և անգլերեն գրառումներով), ինչպես նաև Հայաստանի Հանրապետության կառավարության կողմից սահմանված այլ վավերապայմաններ պարունակող կլոր կնիք, դրոշմներ և ձևաթղթեր, ինչպես նաև խորհրդանիշ, օրենքով սահմանված կարգով գրանցված ապրանքային, առևտրային և այլ նշաններ ու անհատականացնող այլ միջոցներ:

1.4.Թանգարան պատկերասրահն իր գործունեության ընթացքում ղեկավարվում է Հայաստանի Հանրապետության քաղաքացիական օրենսգրքով (այսուհետև օրենսգիրք), «Պետական ոչ առևտրային կազմակերպությունների մասին» Հայաստանի Հանրապետության օրենքով (այսուհետև օրենք), Հայաստանի Հանրապետության իրավական այլ ակտերով և սույն կանոնադրությամբ:

1.5.Թանգարան պատկերասրահն իր պարտավորությունների համար պատասխանատու է իրեն պատկանող ամբողջ գույքով:

1.6.Թանգարան պատկերասրահը պատասխանատվություն չի կրում հիմնադրի պարտավորությունների համար:

1.7.Հայաստանի Հանրապետությունը և համայնքները պատասխանատվություն չեն կրում թանգարան պատկերասրահի պարտավորությունների համար: Թանգարան պատկերասրահն իր հերթին պատասխանատվություն չի կրում Հայաստանի Հանրապետության և համայնքների պարտավորությունների համար:

1.8.Թանգարան պատկերասրահի անվանումն է՝

Հայերեն լրիվ՝ ,,Դիլիջանի երկրագիտական թանգարան պատկերասրահ,, համայնքային ոչ առևտրային կազմակերպություն

Կրճատ՝ Դիլիջանի երկրագիտական թանգարան պատկերասրահ

1.9.Թանգարան պատկերասրահի գտնվելու վայրը և իրավաբանական (փոստային) հասցեն է՝

3901, ՀՀ Տավուշի մարզ, Դիլիջան համայնք, Մյասնիկյան փող. թիվ 28

Դիլիջան համայնքի երկրագիտական թանգարան պատկերասրահի կանոնադրություն\_\_\_\_\_\_\_\_\_\_\_\_\_\_\_\_\_\_\_\_\_\_\_\_3

2.ԹԱՆԳԱՐԱՆ ՊԱՏԿԵՐԱՍՐԱՀԻ ԳՈՐԾՈՒՆԵՈՒԹՅԱՆ ԱՌԱՐԿԱՆ ՈՒ ՆՊԱՏԱԿԸ

2.1.Թանգարան պատկերասրահի ստեղծման նպատակն է Հայաստանի Հանրապետության Տավուշի մարզի Դիլիջան համայնքում պատմամշակութային գործունեության իրականացումը:

2.2.Թանգարան պատկերասրահի հիմնական խնդիրն է արվեստի, բարոյական և հոգևոր այլ արժեքների նկատմամբ համայնքի բնակչության աշխարհայացքի ձևավորումը և դաստիարակումը:

2.3.Թանգարան պատկերասրահի կողմից իրականացվող գործունեության տեսակներն են.

- Նյութական և հոգևոր-մշակութային հուշարձանների հավաքում և պրոպագանդում, իրականացնում է թանգարանային հավաքածուների համալրում՝ նվիրաբերումների, կտակի, հանձնման, գնման եղանակներով,

- Հնաոճ իրերի ձեռքբերում և իրացում,

- Պատմամշակութային արժեքների հավաքում, ուսումնասիրում, գիտական մշակում, պահպանում և ցուցադրում,

* Հրատարակչական գործունեության իրականացում, գիտական աշխատությունների, մենագրությունների, հոդվածների, ժողովածուների, ուղեցույցների, կատալոգների, ինչպես նաև կազմակերպության գործունեության վերաբերյալ տեղեկատվական ու գովազդային նյութերի պատրաստում և հրատարակում,
* Հուշանվերների արտադրություն և իրացում,
* Ազգագրական, կիրառական-դեկորատիվ արվեստի ցուցանմուշների պահպանում և ցուցադրում, գիտական արխիվի, գրադարանի, պատկերասրահի գործունեության կազմակերպում,
* Ցուցահանդեսների, ցուցահանդես-վաճառքների կազմակերպում,
* Առևտրական միջնորդական գործունեություն /ոչ բորսային/
* Տարաբնույթ ստուդիաների /գեղանկարչության, քանդակագործության, գծանկարչության և այլ արվեստների ուսուցման/ կազմակերպում,
* Լաբորատորիաների, հատուկ նշանակության արվեստանոցի /վերականգնման, ձևավորման, լուսանկարչական և այլն/ կազմակերպում,
* Առաջարկություն է ներկայացնում հիմնադրին՝ թանգարան պատկերասրահի մշտական ցուցադրության այցելության մուտքավճարի, մշտական ցուցադրության բացատրությունների (էքսկուրսիաների), թանգարանի ծառայությունների մատուցման կարգի ու գների վերաբերյալ, եթե Հայաստանի Հանրապետության օրենսդրությամբ այլ բան նախատեսված չէ
* Առանձին դեպքերում ՝որոշում է ժամանակավոր ցուցադրության այցելության մուտքավճարի այլ չափ

Իր առջև դրված խնդիրների արդյունավետ իրականացման համար Թանգարան պատկերասրահը՝

* Իր կողմից կնքված պայմանագրերի ու համաձայնագրերի հիման վրա իրականացնում է երկկողմանի ու բազմակողմանի կապեր հանրապետության ու օտարերկրյա մշակութային կազմակերպությունների, գիտական հիմնարկների, այլ կազմակերպությունների իրավաբանական և ֆիզիկական անձանց հետ,
* Պայմանագրային հիմունքներով ներգրավում է այլ կազմակերպությունների կամ անհատների,
* Կատարում է տարատեսակ աշխատանքներ, կադրերի պատրաստման, մասնագետների փոխանակման, մշակութային-լուսավորչական և այլ բնագավառներում:

2.4.Թանգարան պատկերասրահը կարող է իրականացնել միայն օրենքով կամ հիմնադրի որոշմամբ ուղղակիորեն նախատեսված գործունեության տեսակներ:

Դիլիջան համայնքի երկրագիտական թանգարան պատկերասրահի կանոնադրություն\_\_\_\_\_\_\_\_\_\_\_\_\_\_\_\_\_\_\_\_\_\_\_\_4

Օրենքով սահմանված գործունեության առանձին տեսակներով Թանգարան պատկերասրահը կարող է զբաղվել միայն լիցենզիայի առկայության դեպքում՝ լիցենզիա ստանալու պահից կամ նրանում նշած ժամկետում: Եթե լիցենզիայի հատկացման պայմաններում նախատեսված է, որ Թանգարան պատկերասրահը բացի լիցենզավորվող գործունեություններից այլ գործունեությամբ զբաղվել չի կարող կամ սահմանափակումներ են դրվում գործունեության առանձին տեսակներով զբաղվելու վրա, ապա Թանգարան պատկերասրահը լիցենզիայի գործողության ժամկետում իրավունք չունի զբաղվել այլ գործունեությամբ, բացառությամբ լիցենզիայով նախատեսվածների կամ այն գործունեություններով, որոնց մասին նշված է լիցենզիայի մեջ:

3.ԹԱՆԳԱՐԱՆ ՊԱՏԿԵՐԱՍՐԱՀԻ ԻՐԱՎԱԿԱՆ ԿԱՐԳԱՎԻՃԱԿԸՙՙ,

ԻՐԱՎՈՒՆՔՆԵՐՆ ՈՒ ՊԱՐՏԱԿԱՆՈՒԹՅՈՒՆՆԵՐԸ

3.1.Պետական գրանցման պահից Թանգարան պատկերասրահը ձեռք է բերում իրավաբանական անձի կարգավիճակ:

Թանգարան պատկերասրահը որպես սեփականություն ունի առանձնացված գույք և իր պարտավորությունների համար պատասխանատու է այդ գույքով, կարող է իր անունից կնքել պայմանագրեր, ձեռք բերել ու իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:

Թանգարան պատկերասրահը ունի ինքնուրույն հաշվեկշիռ, Հայաստանի Հանրապետության և (կամ) օտարերկրյա բանկերում՝ հաշվարկային բանկային հաշիվներ (ինչպես Հայաստանի Հանրապետության դրամով, այնպես էլ տարադրամով):

3.2.Թանգարան պատկերասրահը կարող է լինել այլ կազմակերպության հիմնադիր (մասնակից) միայն հիմնադրի որոշմամբ:

3.3.Թանգարան պատկերասրահը իրավունք ունի ստեղծել (հիմնադրի որոշմամբ) առանձնացված ստորաբաժանումներ (մասնաճյուղեր և ներկայացուցչություններ), ինչպես Հայաստանի Հանրապետության, այնպես էլ այլ պետությունների տարածքում:

Կառավարչական , սոցիալ-մշակութային , կրթական կամ ոչ առևտրային բնույթի այլ գործունեություն իրականացնելու համար Թանգարան պատկերասրսհը կարող է ստեղծել հիմնարկներ:

Օտարերկրյա պետություններում առանձնացված ստորաբաժանումների ստեղծումն իրականացվում է տվյալ երկրի օրենքներին համապատասխան, եթե Հայաստանի Հանրապետության միջազգային պայմանագրերով այլ բան նախատեսված չէ:

Թանգարան պատկերասրահի առանձնացված ստորաբաժանումները և հիմնարկները իրավաբանական անձինք չեն և գործում են Թանգարան պատկերասրահի հաստատած կանոնադրությունների հիման վրա, իսկ նրանց ղեկավարները գործում են թանգարան պատկերասրահի լիազորագրերի հիման վրա:

3.4.Թանգարան պատկերասրահն իրավունք ունի՝

- Հայաստանի Հանրապետության չարգելված բոլոր ձևերով ձեռք բերել գույք, այդ թվում արժեթղթեր, տիրապետել, օգտագործել ու տնօրինել դրանք և դրանցից ստացված եկամուտը կամ այլ օգտակար արդյունքը,

- Ինքնուրույն կազմավորել իր ֆինանսական ռեսուրսները, այդ թվում փոխառու միջոցների ներգրավման, Հայաստանի Հանրապետությունում և այլ պետություններում ստանալ բանկային և առևտրային վարկեր, այդ թվում՝ արտարժույթով, օրենսդրությամբ սահմանված կարգով իր անունից թողարկել և տարածել արժեթղթեր,

- Հիմնադրի որոշումների կամ սույն կանոնադրությանը համապատասխան իր հայեցողությամբ տիրապետել, տնօրինել և օգտագործել սեփական իրավունքով իրեն պատկանող գույքը,

Դիլիջան համայնքի երկրագիտական թանգարան պատկերասրահի կանոնադրություն\_\_\_\_\_\_\_\_\_\_\_\_\_\_\_\_\_\_\_\_\_\_\_\_5

- Մեկ տարուց ոչ ավելի ժամկետով ամրացված գույքը հիմնադրի անունից հանձնել վարձակալության,

- Օտարել, վարձակալության տալ, փոխանակել, օրենսդրությամբ չարգելված այլ ձևերով փոխանցել գույքային իրավունքներ, լինել գրավառու և գրավատու,

- Օրենսդրությամբ սահմանված կարգով արտահանել և ներմուծել գույքի օբյեկտներ, արտադրված, գնված և օրինական ձևով ստացված արտադրանք, ծառայություններ մատուցել և աշխատանքներ կատարել օտարերկրյա իրավաբանական անձանց և (կամ) ձեռնարկությունների, կազմակերպությունների և քաղաքացիների համար,

- Օգտվել նրանց կատարած աշխատանքներից և մատուցած ծառայութուններից, այլ պետություններում նրանց օրենսդրությանը համապատասխան իրականացնել ներդրումներ, ստեղծել իրավաբանական անձինք և (կամ) ձեռնարկություններ և (կամ) անդամակցել իրավաբանական անձանց և (կամ) ձեռնարկությունների,

- Օգտվել օրենսդրությամբ և սույն կանոնադրությամբ սահմանված այլ իրավունքից:

3.5. Թանգարան պատկերասրահը իրավունք չունի իրեն ամրացված գույքը կամ դրա նկատմամբ իր իրավունքները օտարել, գրավ դնել, հանձնել անհատույց օգտագործման:

3.6. Թանգարան պատկերասրահը պարտավոր է.

- Օրենսդրությամբ կամ այլ իրավական ակտերով սահմանված կարգով իրականացնել հաշվապահական հաշվառում և ներկայացնել վիճակագրական հաշվետվություն,

- Աշխատանքային պայմանագրեր կնքել Թանգարան պատկերասրահի աշխատակիցների հետ

- Պատասխանատվություն կրել և փոխհատուցել իր կողմից հասցված վնասը՝ կնքած պայմանագրերը չկատարելու կամ հարկ եղածին պես չկատարելու, այլ անձանց սեփականության իրավունքը խախտելու համար,

- Օրենսդրությամբ սահմանված կարգով հայտարարել Թանգարան պատկերասրահի սնանկացման մասին այն դեպքում, երբ հնարավոր չէ բավարարել պարտատերերի օրինական գույքային պահանջները,

- Հրապարակել իր տարեկան ֆինանսական հաշվետվությունը,

- Ապահովել Թանգարան պատկերասրահի փաստաթղթերի (Թանգարան պատկերասրահի կանոնադրության գույքի նկատմամբ գույքային իրավունքները հաստատող փաստաթղթերի, թանգարան պատկերասրահի ներքին փաստաթղթերի առանձնացված ստորաբաժանումների ու հիմնարկների կանոնադրությունների, տարեկան հաշվետվությունների, հաշվապահական հաշվառման փաստաթղթերի, տնօրենի հրամանների, հրահանգների ու կարգադրությունների, Հայաստանի Հանրապետության օրենքներով և այլ իրավական ակտերով նախատեսված այլ փաստաթղթերի) պահպանումը,

- Կրել օրենսդրությամբ և սույն կանոնադրությամբ սահմանված այլ պարտավորություններ:

4.ԹԱՆԳԱՐԱՆ ՊԱՏԿԵՐԱՍՐԱՀԻ ՀԻՄՆԱԴԻՐԸ

4.1. Թանգարան պատկերասրահի հիմնադիրն ունի Թանգարան պատկերասրահի գործունեությանը և կառավարմանը վերաբերվող ցանկացած հարց վերջնական լուծելու իրավունք, բացառությամբ օրենքով նախատեսված դեպքերի:

4.2. Թանգարան պատկերասրահի հիմնադիրն իրավունք ունի՝

- Հետ վերցնել իր կողմից Թանգարան պատկերասրահին ամրացված գույքը (այդ թվում՝ գույքի օգտագործման ընթացքում առաջացած անբաժանելի բարելավումները),

- Կասեցնել կամ ուժը կորցրած ճանաչել Թանգարան պատկերասրահի տնօրենի Հայաստանի Հանրապետության օրենսդրության պահանջներին հակասող հրամանները, հրահանգները, կարգադրություններն ու ցուցումները,

- Վերահսկողություն իրականացնել Թանգարան պատկերասրահին ամրացված համայնքային սեփականություն հանդիսացող գույքի օգտագործման և պահպանության նկատմամբ,

- Հայցով դիմել դատարան՝ օրենքի կամ սույն կանոնադրության պահանջների խախտմամբ կատարած խոշոր գործարքը անվավեր ճանաչելու նպատակով,

- Օգտվել օրենքով և թանգարան պատկերասրահի կանոնադրությամբ նախատեսված այլ իրավունքներից:

Դիլիջան համայնքի երկրագիտական թանգարան պատկերասրահի կանոնադրություն\_\_\_\_\_\_\_\_\_\_\_\_\_\_\_\_\_\_\_\_\_\_\_\_6

4.3. Թանգարան պատկերասրահի հիմնադիրը պարտավոր է՝

- Ապահովել Թանգարան պատկերասրահի բնականոն գործունեությունը,

- Չհրապարակել Թանգարան պատկերասրահի գործունեության վերաբերյալ գաղտնիք պարունակող տեղեկություններ,

- Կատարել Թանգարան պատկերասրահի նկատմամբ ստանձնած պարտավորությունները,

- Պահպանել սույն կանոնադրության դրույթները:

5.ԹԱՆԳԱՐԱՆ ՊԱՏԿԵՐԱՍՐԱՀԻ ԳՈՒՅՔՆ ՈՒ ՇԱՀՈՒՅԹԸ

5.1. Թանգարան պատկերասրահը հանդիսանում է սեփականատեր՝

- Թանգարան պատկերասրահի հիմնադրի կողմից (հիմնադրման ժամանակ և հետագայում) սեփականության իրավունքով հանձնված գույքին,

- Թանգարան պատկերասրահի գործունեության հետևանքով արտադրված արտադրանքի և ձեռք բերված գույքի,

- Ստացված եկամուտների,

- Ուսումնական վարձի, գումարներից ստացված միջոցների (որոնք կարող են օգտագործվել բացառապես որպես աշխատավարձ և կոմունալ ու տնտեսական այլ ծախսերի կատարման նպատակով):

Թանգարան պատկերասրահի սեփականության ներքո կարող է գտնվել ցանկացած գույք, բացառությամբ գույքի առանձին տեսակների, որոնք օրենքին համապատասխան չեն կարող պատկանել իրավաբանական անձանց:

Թանգարան պատկերասրահի գույքի նկատմամբ սեփականության իրավունք ձեռք բերելու, իրավունքը դադարելու, գույքը տիրապետելու, օգտագործելու ու տնօրինելու առանձնահատկությունները, կապված գույքը Թանգարան պատկերասրահի սեփականությանը պատկանելու հանգամանքի հետ, սահմանվում են միայն օրենքներով:

5.2. Թանգարան պատկերասրահի հիմնադիրը Թանգարան պատկերասրահին սեփականության իրավունքով պատկանող գույքի նկատմամբ չունի իրավունքներ:

5.3. Թանգարան պատկերասրահի հիմնադիրը կարող է Թանգարան պատկերասրահին անժամկետ և անհատույց օգտագործման իրավունքով ամրացնել ցանկացած գույք:

Ամրացված գույքի օգտագործման արդյունքում Թանգարան պատկերասրահի ստացած եկամուտները Թանգարան պատկերասրահի սեփականությունն է:

Ամրացված գույքի օգտագործման ընթացքում առաջացած անբաժանելի բարելավումները հիմնադրի սեփականությունն է:

5.4. Թանգարան պատկերասրահի գույքի վրա կարող է բռնագանձում տարածվել միայն դատական կարգով:

5.5. Շահույթ ստանալու նպատակ չհետապնդող կազմակերպությունների համար սահմանված կարգով ու չափով հարկերը, տուրքերը և պարտադիր այլ վճարները կատարելուց հետո մնացած, սահմանված կարգով առաջացած մաքուր շահույթը Թանգարան պատկերասրահը օգտագործում է սույն կանոնադրությամբ նախատեսված նպատակների, (Թանգարան պատկերասրահի տեխնիկական հագեցվածության բարելավում, այդ թվում հիմնական միջոցների ձեռք բերման ճանապարհով, Թանգարան պատկերասրահի աշխատանքային գործունեությունն ապահովող գույքի և նյութերի ձեռք բերում, գրականության ձեռք բերում, բրոշուրների, գրքույկների, տեղեկագրերի հրապարակման կազմակերպում, պարգևատրումների, հավելավճարների և խրախուսման այլ միջոցներով Թանգարան պատկերասրահի աշխատակիցների սոցիալական պաշտպանվածության բարձրացումն աշխատակիցների որակավորման բարձրացման նպատակով դասընթացների կազմակերպում կամ մասնակցություն կազմակերպված դասընթացներին և այլ): Թանգարան պատկերասրահի շահույթի օգտագործման կարգը սահմանում է հիմնադիրը:

Դիլիջան համայնքի երկրագիտական թանգարան պատկերասրահի կանոնադրություն\_\_\_\_\_\_\_\_\_\_\_\_\_\_\_\_\_\_\_\_\_\_\_\_7

6.ԹԱՆԳԱՐԱՆ ՊԱՏԿԵՐԱՍՐԱՀԻ ԿԱՌԱՎԱՐՈՒՄԸ

6.1. Թանգարան պատկերասրահի կառավարման մարմիններն են Թանգարան պատկերասրահի հիմնադիրը և տնօրենը:

6.2. Թանգարան պատկերասրահի կառավարման բարձրագույն մարմինը Թանգարան պատկերասրահի հիմնադիրն է, որն իրականացնում է Թանգարան պատկերասրահի ընդհանուր կառավարումը և որն ունի Թանգարան պատկերասրահի գործունեությանը և կառավարմանը վերաբերվող ցանկացած հարց վերջնական լուծելու իրավունք, բացառությամբ օրենքով նախատեսված դեպքերի:

Թանգարան պատկերասրահի հիմնադիրը ապահովում է Թանգարան պատկերասրահի բնականոն գործունեությունը և պատասխանատվություն է կրում սույն կանոնադրությամբ սահմանված գործունեության չկատարման անպատշաճ իրականացման համար:

6.3. Թանգարան պատկերասրահի հիմնադրի իրավասությանն են պատկանում՝

- Թանգարան պատկերասրահի կանոնադրության մեջ փոփոխությունների և լրացումների կատարումը, Թանգարան պատկերասրահի կանոնադրության հաստատումը նոր խմբակցությամբ,

- Թանգարան պատկերասրահին սեփականության իրավունքով հանձնվող գույքի կազմի հաստատումը,

- Թանգարան պատկերասրահին ամրացվող համայնքային սեփականություն հանդիսացող գույքի և կազմի հաստատումը,

- Թանգարան պատկերասրահի վերակազմավորումը,

- Թանգարան պատկերասրահի լուծարումը,

- Թանգարան պատկերասրահի լուծարման հանձնաժողովի նշանակումը և լուծարման հաշվեկշիռների (լուծարման ամփոփիչ, լուծարման միջանկյալ և լուծարման հաշվեկշիռներ) հաստատումը,

- Կազմակերպությունների հիմնադրումը,

- Կազմակերպություններում մասնակցության մասին որոշումների ընդունումը,

-Թանգարան պատկերասրահի կառավարման համակարգի սահմանումը, Թանգարան պատկերասրահի տնօրենի նշանակումը, նրա լիազորությունների վաղաժամկետ դադարեցումը,

- Թանգարան պատկերասրահի գործունեության վերահսկողության իրականացումը,

- Թանգարան պատկերասրահի գործունեության առարկայի և նպատակների, այդ թվում՝ Թանգարան պատկերասրահի կողմից իրականացվող գործունեության տեսակների, նոր մասնագիտություններով կրթական ծրագրերի սահմանումը,

- Մասնագիտությունների և մասնագիտացումների անվանացանկերի հաստատումը,

- Ըստ մասնագիտությունների ուսումնական պլանների հաստատումը,

- Թանգարան պատկերասրահի աուդիտն իրականացնող անձի հաստատումը,

- Աուդիտի իրականացման որոշումն ընդունելը,

- Թանգարան պատկերասրահի տարեկան ծախսերի, այդ թվում՝ անվճար ուսուցման ծախսերի, արտաբյուջետային եկամուտների և ծախսերի նախահաշվի հաստատումը,

- Ինչպես անվճար, այնպես էլ վճարովի հիմունքներով ընդունելության տեղերի հաստատումը ըստ մասնագիտությունների,

- Թանգարան պատկերասրահի տարեկան հաշվետվությունների, տարեկան հաշվապահական հաշվեկշռի հաստատումը,

- Թանգարան պատկերասրահի շահույթի ու վնասների օգտագործման կարգի մասին որոշման ընդունումը,

- Թանգարան պատկերասրահի մասնաճյուղերի, ներկայացուցչությունների և հիմնարկների աշխատանքի տարեկան արդյունքների հաստատումը,

- Թանգարան պատկերասրահի գույքի օտարման և ձեռք բերման հետ կապված խոշոր գործարքներ (որոնց արժեքը, գործարքային փոխկապակցված այլ գործարքների հետ միասին, գերազանցում է այդ գործարքների կատարելու մասին որոշման օրվանը նախորդող եռամսյակի արդյունքներով սահմանված զուտ ակտիվների մեծության ½-ը) կատարելուն համաձայնություն տալը,

- Թանգարան պատկերասրահի առանձնացված ստորաբաժանումների և հիմնարկների ստեղծումը, գործունեության դադարեցումը, դրանց կանոնադրությունների հաստատումը,

Դիլիջան համայնքի երկրագիտական թանգարան պատկերասրահի կանոնադրություն\_\_\_\_\_\_\_\_\_\_\_\_\_\_\_\_\_\_\_\_\_\_\_\_8

- Թանգարան պատկերասրահի ներքին գործունեությունը կարգավորող փաստաթղթերի (Թանգարան պատկերասրահի ներքին փաստաթղթեր) հաստատումը,

- Ղեկավար պաշտոնատար անձանց աշխատանքի վարձատրման պայմանների որոշումը:

Թանգարան պատկերասրահի հիմնադիրն իրավունք ունի որոշումներ ընդունել նաև օրենքով և սույն կանոնադրությամբ նախատեսված ցանկացած այլ հարցի շուրջ:

6.4. Թանգարանի ընթացիկ, կրթական, արտադրատնտեսական, ֆինանսական և այլ գործունեության ղեկավարումը իրականացնում է տնօրենը, որին նշանակում է հիմնադիրը: Տնօրեն կարող է նշանակվել բարձրագույն կրթություն ունեցող, Հայաստանի Հանրապետության գործունակ ցանկացած քաղաքացի, բացառությամբ օրենքով նախատեսված դեպքերի: Թանգարան պատկերասրահի և Թանգարան պատկերասրահի տնօրենի միջև աշխատանքային պայմանագիրը հիմնադրի անունից ստորագրվում է համայնքապետի կողմից: Պայմանագրում սահմանվում են տնօրենի իրավունքները, պարտականությունները, փոխհարաբերությունները հիմնադրի հետ, նրա աշխատանքի վարձատրման պայմանները, պայմանագրի դադարման հիմքերը (այդ թվում՝ օրենքով նախատեսված բոլոր հիմքերը), այլ դրույթներ, որոնք կողմերը կգտնեն անհրաժեշտ:

Տնօրենը լուծում է բոլոր հարցերը, բացի թանգարանի հիմնադրի իրավասությանը վերաբերվող հարցերի: Տնօրենը օրենքով, հիմնադրի որոշումներով, աշխատանքային պայմանագրով, սույն կանոնադրությամբ իրեն վերապահված լիազորությունների շրջանակներում ղեկավարում է Թանգարան պատկերասրահի գործունեությունը և կրում է պատասխանատվություն օրենքների, այլ իրավական ակտերի, հիմնադրի որոշումների, սույն կանոնադրության, աշխատանքային պայմանագրի պահանջները չկատարելու կամ անպատշաճ կատարելու համար:

Տնօրենը լրիվ գույքային պատասխանատվություն է կրում իր մեղքով Թանգարան պատկերասրահին, հիմնադրին, պետությանը պատճառված, ընդ որում տնօրենի լիազորությունների դադարեցումը հիմք չէ պատճառված վնասը հատուցելու պարտականությունը չկատարելու համար:

Հիմնադրի անունից հանդես եկող պաշտոնատար անձը (Հայաստանի Հանրապետության Տավուշի մարզի Դիլիջանի համայնքապետը) պարտավոր է օրենքով սահմանված կարգով լուծել վերը նշված վնասի փոխհատուցման հարցը, հակառակ դեպքում նա է կրում լրիվ գույքային պատասխանատվությունը:

Տնօրենի բացակայության դեպքում հիմնադրի գրավոր որոշման համաձայն տնօրենի լիազորություններն իրականացնում է այլ անձ:

Թանգարան պատկերասրահի տնօրենը պետք է գործի բարեխղճորեն և ողջամիտ՝ ի շահ իր կողմից ներկայացվող Թանգարան պատկերասրահի:

6.5. Թանգարան պատկերասրահի տնօրենը իր իրավասության սահմաններում՝

- Առանց լիազորագրի գործում է Թանգարան պատկերասրահի անունից, ներկայացնում է նրա շահերը պետության, նրա մարմինների, այլ կազմակերպությունների և քաղաքացիների հետ հարաբերություններում և միջազգային կազմակերպություններում,

- Տնօրինում է Թանգարան պատկերասրահի գույքը, այդ թվում ֆինանսական միջոցները,

- Կնքում է պայմանագրեր, այդ թվում՝ աշխատանքային,

- Կազմակերպում է Թանգարան պատկերասրահի կառուցվածքային ստորաբաժանումների աշխատանքը՝ ապահովելով դրանց ներդաշնակ գործունեությունը,

- Տալիս է լիազորագրեր, այդ թվում՝ վերալիազորման իրավունքով լիազորագրեր,

- Բանկում բացում է հաշվարկային և այլ հաշիվներ,

- Սահմանում է Թանգարան պատկերասրահի կառուցվածքն ու կառուցվածքային ստորաբաժանումների իրավասությունները,

Դիլիջան համայնքի երկրագիտական թանգարան պատկերասրահի կանոնադրություն\_\_\_\_\_\_\_\_\_\_\_\_\_\_\_\_\_\_\_\_\_\_\_\_9

- Հաստատում է Թանգարան պատկերասրահի առանձնացված ստորաբաժանումների և հիմնարկների կանոնադրությունները, նշանակում և ազատում է դրանց ղեկավարներին, տալիս է համապատասխան լիազորագրեր,

- Իր իրավասության սահմաններում արձակում է հրամաններ, հրահանգներ, տալիս է կատարման համար պարտադիր ցուցումներ և վերահսկում դրանց կատարումը,

- Կատարում է աշխատանքի բաշխումը իր տեղակալների միջև,

- Սահմանված կարգով աշխատանքի է ընդունում և աշխատանքից ազատում Թանգարան պատկերասրահի աշխատակիցներին,

- Աշխատակցի նկատմամբ կիրառվում է խրախուսման և կարգապահական միջոցներ,

- Իրականացնում է օրենքով, հիմնադրի որոշումներով, սույն կանոնադրությամբ իրեն վերապահված կամ հիմնադրի կողմից տրված այլ լիազորություններ և հանձնարարություններ:

6.6. Թանգարան պատկերասրահի գործունեության նկատմամբ վերահսկողությունն իրականացնում են հիմնադիրը, հիմնադրի կողմից լիազորված անձը, օրենքով նախատեսված այլ պետական կառավարման մարմիններ:

Թանգարան պատկերասրահի տարեկան ֆինանսական հաշվետվության հավաստիությունը վերսկսելու համար հիմնադիրն իրավունք ունի ամեն տարի ներգրավել Թանգարան պատկերասրահի, Թանգարան պատկերասրահի տնօրենի հետ գույքային շահերով չկապակցված արհեստավարժ վերստուգիչ աուդիտորի (արտաքին աուդիտ):

7.ԹԱՆԳԱՐԱՆ ՊԱՏԿԵՐԱՍՐԱՀԻ ՄԱՍՆԱՃՅՈՒՂԵՐ ԵՎ

ՆԵՐԿԱՅԱՑՈՒՑՉՈՒԹՅՈՒՆՆԵՐ

7.1. Հայաստանի Հանրապետության տարածքում և նրանից դուրս Թանգարան պատկերասրահը չունի մասնաճյուղեր և ներկայացուցչություններ:

8.ԹԱՆԳԱՐԱՆ ՊԱՏԿԵՐԱՍՐԱՀԻ ՎԵՐԱԿԱԶՄԱԿԵՐՊՈՒՄԸ

ԵՎ ԼՈՒԾԱՐՈՒՄԸ

8.1. Թանգարան պատկերասրահը, նրա հիմնադրի որոշմամբ, կարող է վերակազմակերպվել կամ լուծարվել՝ Հայաստանի Հանրապետության քաղաքացիական օրենսգրքով սահմանված կարգով:

Թանգարան պատկերասրահը կարող է դատական կարգով վերակազմակերպվել կամ լուծարվել միայն օրենքով սահմանված դեպքերում և կարգով:

Եթե լուծարվող Թանգարան պատկերասրահի գույքի արժեքն անբավարար է պարտատերերի պահանջները բավարարելու համար, ապա այն կարող է լուծարվել միայն սնանկության հետևանքով:

8.2. Թանգարան պատկերասրահն իրավունք ունի վերակազմավորվել հարյուր տոկոս համայնքային (Հայաստանի Հանրապետության Տավուշի մարզի Դիլիջան համայնքային) մասնակցությամբ ընկերության կամ հիմնադրամի:

Դիլիջան համայնքի երկրագիտական թանգարան պատկերասրահի կանոնադրություն\_\_\_\_\_\_\_\_\_\_\_\_\_\_\_\_\_\_\_\_\_\_\_10

8.3. Թանգարան պատկերասրահի լուծարման դեպքում Թանգարան պատկերասրահի պարտատերերի պահանջները բավարարելուց հետո մնացած գույքն ուղղվում է Հայաստանի Հանրապետության Տավուշի մարզի Դիլիջան համայնքի բյուջե:

8.4. Թանգարան պատկերասրահը համարվում է լուծարված, իսկ նրա գործունեությունը դադարած՝ այդ մասին իրավաբանական անձանց պետական գրանցամատյաններում համապատասխան գրանցում կատարելու պահից: